Document ID: 31998R0381

ΚΑΝΟΝΙΣΜΟΣ (ΕΚ) αριθ. 381/98 ΤΗΣ ΕΠΙΤΡΟΠΗΣ της 18ης Φεβρουαρίου 1998 για την προσαρμογή των παραρτημάτων του κανονισμού (ΕΚ) αριθ. 1256/96 του Συμβουλίου για την εφαρμογή πολυετούς συστήματος γενικευμένων δασμολογικών προτιμήσεων, για την περίοδο από την 1η Ιουλίου 1996 έως τις 30 Ιουνίου 1999, σε ορισμένα γεωργικά προϊόντα, καταγωγής αναπτυσσομένων χωρών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1256/96 του Συμβουλίου, της 20ής Ιουνίου 1996, για την εφαρμογή πολυετούς συστήματος γενικευμένων δασμολογικών προτιμήσεων για την περίοδο από την 1η Ιουλίου 1966 έως τις 30 Ιουνίου 1999, σε ορισμένα γεωργικά προϊόντα, καταγωγής αναπτυσσομένων χωρών (1), όπως τροποποιήθηκε τελευταία από τον κανονισμό (ΕΚ) αριθ. 2623/97 (2), και ιδίως το άρθρο 15 παράγραφος 3 και το άρθρο 18 του εν λόγω κανονισμού,
Εκτιμώντας:
ότι το άρθρο 15 παράγραφος 3 του εν λόγω κανονισμού ορίζει τις διαδικασίες για την επέλευση αναγκαίων μεταβολών στο παράρτημα Ι ή το παράρτημα ΙΙ ή το παράρτημα VΙ του εν λόγω κανονισμού, λόγω τροποποιήσεων της συνδυασμένης ονοματολογίας 7 ότι ο κανονισμός (ΕΚ) αριθ. 2086/97, της Επιτροπής, της 4ης Νοεμβρίου 1997, που τροποποιεί το παράρτημα Ι του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο (3), ενσωματώνει νέα στοιχεία τα οποία έχουν επιπτώσεις στους καταλόγους των παραρτημάτων Ι και VΙ του κανονισμού (ΕΚ) αριθ. 1256/96, και ότι κατά συνέπεια, είναι σκόπιμη η ανάλογη προσαρμογή των εν λόγω παραρτημάτων από την 1η Ιανουαρίου 1998 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής γενικευμένων προτιμήσεων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα παραρτήματα Ι και VΙ του κανονισμού (ΕΚ) αριθ. 1256/96 προσαρμόζονται σύμφωνα με το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Εφαρμόζεται από την 1η Ιανουαρίου 1998.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 18 Φεβρουαρίου 1998.

Labels: 3
19
6